SL
C 217/22
Uradni list Evropske unije
20.6.2023
1.
UVOD
1.
Evropska komisija je 9. marca 2023 izdala priporočilo za sklep Sveta o pooblastilu za začetek pogajanj o sporazumu med Evropsko unijo in Večnacionalno državo Bolivijo o izmenjavi osebnih podatkov med Agencijo Evropske unije za sodelovanje na področju preprečevanja, odkrivanja in preiskovanja kaznivih dejanj (Europol) in bolivijskimi organi, pristojnimi za boj proti hudim kaznivim dejanjem in terorizmu.
Priporočilu je priložena ustrezna priloga.
2.
Cilj priporočila je začeti pogajanja z Večnacionalno državo Bolivijo z namenom podpisa in sklenitve mednarodnega sporazuma, ki omogoča izmenjavo osebnih podatkov med Europolom in bolivijskimi organi, pristojnimi za boj proti hudim kaznivim dejanjem in terorizmu.
Priloga k priporočilu določa pogajalske smernice, ki jih je Svet pripravil za Komisijo, tj. cilje, ki bi si jih Komisija morala prizadevati doseči med pogajanji v imenu EU.
3.
Komisija v obrazložitvenem memorandumu priporočila ocenjuje, da organizirane kriminalne združbe v Latinski Ameriki resno ogrožajo notranjo varnost EU, saj so njihove dejavnosti vse bolj povezane z vrsto kaznivih dejanj v Uniji, zlasti na področju trgovine s prepovedanimi drogami (2).
V Europolovi oceni ogroženosti zaradi hudih kaznivih dejanj in organiziranega kriminala (SOCTA) v EU iz leta 2021 je poudarjeno, da se iz Latinske Amerike v EU preprodajajo rekordne količine prepovedanih drog, kar ustvarja dobiček v višini več milijard EUR, ki se uporablja za financiranje različnih kriminalnih organizacij (mednarodnih in tistih iz EU) ter oslabitev pravne države v EU (3).
4.
Večina drog, zaseženih v EU, se prevaža po morju, predvsem v zabojnikih za pomorski prevoz (4), in se v EU pošlje neposredno iz držav proizvajalk in sosednjih držav odpreme v Latinski Ameriki (5).
Bolivija je tretja največja pridelovalka koke na svetu (12,5 % svetovne pridelave) (6).
5.
Europol je v svojem programskem dokumentu za obdobje 2022–2024 izpostavil, da med drugim vse večje povpraševanje po drogah in vse večje število poti za promet s prepovedanimi drogami v Evropsko unijo upravičujeta potrebo po okrepljenem sodelovanju z latinskoameriškimi državami.
V tem smislu je bila Bolivija decembra 2022 vključena na Europolov seznam prednostnih partneric, s katerimi bi lahko agencija sklenila delovne dogovore (7).
6.
Evropski center za spremljanje drog in zasvojenosti z drogami (EMCDDA) je Bolivijo opredelil kot ključno mednarodno partnerico za zmanjšanje svetovne dobave kokaina.
7.
To mnenje ENVP je izdano kot odgovor na posvetovanje, ki ga je Evropska komisija opravila 9. marca 2023 v skladu s členom 42(1) Uredba (EU) 2018/1725 Evropskega parlamenta in Sveta (8) uredbe EU o varstvu podatkov.
ENVP pozdravlja, da se je Evropska komisija z njim posvetovala o priporočilu in pričakuje, da bo v preambulo sklepa Sveta vključen sklic na to mnenje.
Poleg tega pozdravlja sklicevanje v uvodni izjavi 4 priporočila na uvodno izjavo 35
(2) Glej stran 2 obrazložitvenega memoranduma priporočila.
(3) Ocena ogroženosti zaradi hudih kaznivih dejanj in organiziranega kriminala v Evropski uniji: Koruptivni vpliv: vdor organiziranega kriminala v evropsko gospodarstvo in družbo ter njuna posledična ogroženost, str. 12. (4) Europol in svetovna trgovina s kokainom, na voljo na https://www.emcdda.europa.eu/publications/eu-drug-markets/cocaine/europeand-global-cocaine-trade_en (5) Europol in svetovna trgovina s kokainom, na voljo na at https://www.emcdda.europa.eu/publications/eu-drug-markets/cocaine/ europe-and-global-cocaine-trade_en (6) Trg z drogami v EU: Kokain, str.
10, na voljo v poročilu EU Drug Market: Cocaine, www.emcdda.europa.eu (7) Obrazložitveni memorandum, str. 2.
(8) Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št.
45/2001 in Sklepa št.
1247/2002/ES (UL L 295, 21.11.2018, str. 39).